פרחית נעמי

פרחית נעמי (שם מדעי: Oxythyrea noemi; נקראת גם זיבלית-פרחים נעמי וזיבל-פרחים נעמי) היא חיפושית פרחים ממשפחת הזבליתיים. פרחית נעמי היא חיפושית בצבע שחור בוהק שעליו תבנית מורכבת של נקודות וכתמים לבנים, וגודלה נע בין 10 ל-15 מילימטר. פרחית נעמי היא המין הנפוץ ביותר של הסוג Oxythyrea  בארץ ישראל, וניתן למוצאה בכל חלקי הארץ. החיפושית פעילה ביום בעיקר בסוף החורף ובאביב (עד יוני) על פרחים מהם היא ניזונה. הפגיות (לרווה) ניזונות משורשי צמחים.

מינים נוספים בסוג Oxythyrea בישראל הם פרחית אביגיל ופרחית נקודתיים. מראם הכללי דומה לזה של פרחית נעמי: גוף שחור ועליו נקודות לבנות, אך תבנית הנקודות שעליהם שונה מאשר זה של פרחית נעמי והם נדירים יותר. סימן זיהוי בולט של פרחית נעמי לעומת מינים אלה הוא פסים לבנים בצידי החזה.

קישורים חיצוניים 

 עוז ריטנר, The genus Oxythyrea Mulsant in Israel, אתר חקר החרקים הישראלי http://www.entomology.org.il/
 נחושתניות וסימני זיהוי של פרחית נעמי, באתר הטבע של עוז ריטנר
  תמונות של פרחית נעמי, הבלוג של אילנה לקשטיין
  צחי אבנור, פרחית נעמי Oxythyrea noemi, פליקר

זבליתיים
ארץ ישראל: חיפושיות
חיות בר שחיות בערים בישראל